**Средно училище „Отец Паисий”**

**гр. Мадан, обл. Смолян, общ. Мадан, ул.”Паисий Хилендарски” № 11**

**тел./факс 0308/2 20 33**

**с Решение № 584 на МС от 20.08.2020 г.**

**Средно училище „Отец Паисий“, гр. Мадан**

**е одобрено за иновативно училище за период от 2 години с**

**ИНОВАТИВЕН ПРОЕКТ**

**МАЛКАТА ИСКРА РАЗПАЛВА ОГЪНЯ**

Проектът включва три иновации, чрез които учениците са в центъра на процеса на обучение като активни участници и откриватели на нов опит, а учителите – медиатори и наставници.

**„Виж моя път!“** - учениците от начален етап - IIIa клас- в Дейности по интереси, съвместно с родители, ще открият разнообразието от професии, като преосмислят ролята на училището за личностната реализация. Ще придобият умения за работа в екип, управление на времето, както и умения за говорене пред публика. Съвместната работа с родителите ще направи училището едно привлекателно пространство за учениците и ще ги подпомогне сами да открият и развият потенциала си.

**„Родното и чуждото“** – иновацията ще се реализира с ученици от XIIa клас в часа на класа. Предвидените дейности са насочени към утвърждаване на родното като ценност, така и към формиране на толерантно отношение към чуждите за нас – език, традиции и душевност. Учениците ще осъзнаят, че живеят в свят без граници, че не трябва да забравят корените си и националната идентичност. Обичайки родното, не трябва да пропускат новите хоризонти, които им предлага чуждото.

**„Живот, смърт и памет“** – интердисциплинарен урок по литература, история и цивилизации, информационни технологии и музика в XI клас, съчетан с теоретични, наблюдателни, изследователски и творчески дейности по четирите предмета. Обединяващо е тематичното ядро за времето преди и след Освобождението, разгърнато през призмата на младия човек, глобалната история и изкуството. Възприемане делата на предците като важен фактор за формиране на национално самосъзнание и на чувство за национална принадлежност.